|  |  |
| --- | --- |
| Kokous | **Vanhusneuvoston kokous 4/2018** |
| Aika, paikka | Keskiviikko 9.5.2018 kello 15.00-17.00, kaupungintalo,kokoustila Vallinkoski (h 138) |
| Osallistujat | Sinikka Poskiparta, Imatran kansalliset seniorit ry.  Anna-Sohvi Immonen, Imatran Seudun Sotaorvot ja Kaatuneiden Omaiset ry.  Timo Saarinen, StoraEnson Eläkeläiset ry.  Anita Sairanen, Vuoksenniskan Eläkkeensaajat ry.  Anna-Liisa Kojo, Imatran Seudun Senioriopettajat ry.  Liisa Nenonen, Tainionkosken Eläkkeensaajat ry.  Pirkko Molkentin, Eläkeliiton Imatran yhdistys ry.  Lauri Aunola, Imatran Sotaveteraanit ry.  Jerena Juutilainen, puheenjohtaja  Arto Pulkkinen, kaupunkikehittämislautakunnan edustaja  Arto Siitonen, hyvinvointilautakunnan edustaja, poissa  Sirkku Sarlomo, konsernipalvelut, sihteeri  Titta Roslakka, Eksoten edustaja |
| Jakelu | vanhusneuvoston jäsenet ja varajäsenet, www.imatra.fi |
| Liitteet |  |
|  | 1. **Kokouksen avaus ja läsnäolijoiden toteaminen**   Puheenjohtaja avasi kokouksen ja totesi läsnäolijat.   1. **Edellisen kokouksen pöytäkirjan hyväksyminen**   Hyväksyttiin edellisen kokouksen 3.4.2018 pöytäkirja.   1. **Imatran seudun liikenneturvallisuus-suunnitelman päivitys ja paikallisliikenteen v. 2017 tilastot ja tulevat muutokset**   Imatran seudun edellinen liikenneturvallisuus-suunnitelma on valmistunut vuonna 2010. Liikenneympäristön parantamistoimenpiteiden toteutumista ei ole seurattu systemaattisesti ja toisaalta uusia toimenpidetarpeita on syntynyt. Edellisen suunnitelman valmistumisen jälkeen alueen kuntien liikenneturvallisuusryhmien toiminta on saatu aktiiviseksi. Nyt käynnistyvässä työssä on tavoitteena laatia Imatran seudun alueelle toteuttamismahdollisuuksiltaan realistinen ja sopivasti toimintaa ohjaava suunnitelma liikenneturvallisuuden parantamiseksi.  Liikenneturvallisuussuunnitelman tavoitteena on löytää ne painotukset ja keinot, joilla seudun liikenneonnettomuuksien määrä saadaan tavoitteiden mukaiseen laskuun. Liikenne-kuolemien ja loukkaantumisten määrän vähentämisen ohella on tärkeää parantaa myös koettua liikenneturvallisuutta, joka vaikuttaa keskeisesti ihmisten elämänlaatuun. Tässä työssä, kuntien liikenneturvallisuusryhmien valmistelun pohjalta, keskiöön on nostettu kouluikäisten liikenneturvallisuus. Suunnittelun painopiste ei kuitenkaan sulje pois muiden ikä- ja liikkujaryhmien tärkeyttä ja osuutta suunnitelmatyössä.  Päättäjien sitouttaminen liikenneturvallisuustyöhön on erityisen tärkeää, jotta ymmärretään siihen käytettyjen resurssien tarpeellisuus. Yksi tärkeä osa suunnitelman laatimista on nykytila-analyysi, jonka tärkeä osa on asukkaille, koululaisille, hallintokunnille ja päättäjille suunnatut liikenneturvallisuuskyselyt.  Kaupungininsinööri Päivi Pekkanen esitteli liikenneturvallisuussuunnitelman päivitystä sekä paikallisliikenteen v. 2017 tilastoja ja tulevia muutoksia. Merkittiin selvitys tiedoksi.  Diaesitykset on pöytäkirjan liitteenä.   1. **Tapahtumatyöryhmän suunnitelmat/ Vanhustenviikko**   Vanhustenviikkoa vietetään tänä vuonna 7.-14.10.2018 teemalla Iloa toimeliaisuudesta - Teemaa juhlistetaan koko vuoden ja Vanhustyön keskusliitto kannustaa yhteisöjä ja organisaatioita järjestämään toimintaa ikääntyneille ihmisille erityisesti Vanhustenviikolla. Kampanjamateriaalia tuotetaan kevään 2018 aikana.  Timo Saarinen kertoi Vanhustenviikon tapahtumien ohjelman valmistelutilanteen ja yhteistyöstä Ruokolahden kunnan vanhusneuvoston kanssa Vanhustenviikon juhlan järjestelyissä.   1. **Maakunta- ja sote-uudistuksen valmistelu/Maakunnallisen vanhusneuvoston suunnittelu**   Maakunnallinen vanhus- ja vammaisneuvostojen tapaaminen pidettiin 23.4.2018. Kansallinen ohje maakunnallisen vanhusneuvoston valmisteluun on esityslistan liitteenä.  Merkittiin tiedoksi valmistelutilanne.   1. **Osallistu ja vaikuta -ohjelman luonnos**   Imatran kaupunki on parhaillaan päivittämässä Osallistu ja vaikuta –ohjelmaa.  Sirkku Sarlomo esitteli ohjelmaluonnoksen kokouksessa.Vanhusneuvostolla ei ollut huomauttamista ohjelmaluonnokseen.   1. **Muut asiat**   **Vanhusasiainvaltuutettu Suomeen kansalaisaloite**   * Vanhusneuvosto suosittelee, että vanhusneuvoston jäsenet ja taustajärjestöjen jäsenet allekirjoittavat kansalaisaloitteen. Maakunnallisessa neuvostojen kokouksessa asia on ollut esillä ja kaikki maakunnan neuvostot on haastettu osallistumaan kansalaisaloitteeseen.   **Ikäystävällinen kunta kysely**   * Vanhusneuvoston jäsenille on lähetetty kysely vastattavaksi. Vastaukset palautetaan vanhusneuvoston sihteerille.   **Aloite tuoksuttomista tapahtumista ja tilaisuuksista**   * Keskustellaan aloitteen tekemisestä kaupungille tuoksuttomista tapahtumista ja tilaisuuksista.   Vanhusneuvosto esittää toiveen, että Imatran kaupungin järjestämissä tapahtumissa huomioidaan tuoksuttomuus. Kaupungin-valtuuston kokous voisi toimia esimerkkinä.  **Imatran Hyvinvointiviikko 12.-19.5.2018**   * Merkittiin tiedoksi Imatran Hyvinvointiviikon ohjelma.   **Vanhusneuvostopäivä 7.11.2018 Helsinki Marina Congress Center**   * Valtiovarainministeriön koordinoimaan Avoin hallinto-ohjelma järjestää Vanhusneuvosto-päivän. Päivän aiheena on maakunta- ja sote-uudistus ja sen vaikutukset kuntien vanhusneuvostoihin sekä toisena aiheena vanhuuteen varautuminen. Tilaisuuteen voi osallistua yksi edustaja/kunnan vanhusneuvosto. Varapuheenjohtaja Timo Saarinen osallistuu Vanhusneuvostopäivään.  1. **Seuraava kokous**  * Seuraava kokous pidetään 6.6.2018 kello 15-17 kokoustilassa Imatrankoski (h 308). |
|  | **IMATRAN KAUPUNKI**  **Vanhusneuvosto**  Jerena Juutilainen Sirkku Sarlomo  puheenjohtaja sihteeri |